
# Nye oktale relæer til energiapplikationer

Phoenix Contacts program inden for industrielle relæsystemer omfatter nu nye oktale relæer med 220 V DC spolespænding. De stikbare enkelte relæer er kompatible med Rifline complete og PR relægrunddelene. De er ideelle til applikationer i energisektoren.

Relæerne har et robust design og et defineret pick-up spændingsområde på 0,6-0,8 x UN (UN = 220 V DC). Kontaktmaterialet er sølvnikkel, som udover en høj modstand mod erosion, også har en lav svejsningstendens. De integrerede status LED’er og den mekaniske statusindikator gør det muligt for brugeren at registrere koblingsstatus til enhver tid.

Den manuelle styring muliggør også test af systemets kontinuitet inden den første opstart for at finde fejl i fortrådningen. Det elektromekaniske oktalrelæ fås i forskellige versioner med to- eller tre skiftekontakter.

For yderligere information kontakt Product Manager Brian Lumby, blumby@phoenixcontact.dk eller vores kundeservice på telefon 36 77 44 11.